Kengere, gulike û ribes çend nebatê herême ra yê ke nê wextî de tehm danê sifreyê hemwelatijan.
Nê nebatî zafane Agirî, Mûş, Erzirom û Wan de yenê. Hem tehmê înan weş o, hem şîfa yê û hem zî erjan ê. Naye ra xeylî bala hemwelatijan ancenê.
Nê pincaran ra kerenge hem teze yena werdene, hem zî seba zimistanî tirşîya ci yena viraştene. Gulike zî hem teze eşkena bêro werdene, hem zî seba zimistanî bêro wuşkkerdene û wedaritene. Ribes menga Gulane de koyan de vejêno. Ganî mîyanê mengêk de bêro arêdayene û werdene.
Bazar de kîloyêkê gulike bi 3 TL’yî, yê kerenge bi 5 TL’yî û yê ribesî zî 15 TL’yî yo. Seba xozayî yo, erjan o û bişîfa yo, xeylî hemwelatijî herînenê û wenê.
Kullihan Avci yo ke bazar de nê pincaran roşeno vat, “Bi serran o ez nê karî kena. Her serre bit onan roşena. No pincar tena herêma ma de yeno. Seba ke erjan o û weşîya merdiman rê rind o, ma xeylî roşenê. Hemwelatijî bi kîloyan herînenê, tayê tira reyêk de werîyeno, tayê tira zî seba zimistanî wedarîyeno.”
